**บทที่** 5

**สรุปผล อภิปรายผล และข้อเสนอแนะ**

**การวิจัยเรื่อง ปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร ครั้งนี้เป็นการวิจัยเชิงปริมาณ (**Quantitative Research) **โดย**ผู้วิจัยได้นำมาสรุปผล อภิปรายผลการวิจัย และข้อเสนอแนะ ดังหัวข้อต่อไปนี้

1. สรุปผลการวิจัย

2. อภิปรายผลการวิจัย

3. ข้อเสนอแนะ

**5.1 สรุปผลการวิจัย**

การวิจัยเรื่อง ปัจจัยส่วนบุคคลของผู้ใหญ่บ้านต่อการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร ผู้วิจัยสามารถสรุปผลการวิจัยได้ตามลำดับ จำนวน 4 ตอน ดังนี้

**ตอนที่ 1** ผลการวิเคราะห์ข้อมูลเพื่ออธิบายถึงลักษณะและข้อมูลทั่วไปของกลุ่มตัวอย่างที่ตอบแบบสอบถามโดยการใช้ค่าความถี่ (Frequency) และร้อยละ (Percentage) สามารถสรุปได้ดังนี้

จากการเก็บรวบรวมข้อมูลจากกลุ่มตัวอย่างผู้ตอบแบบสอบถาม จำนวน 371 ตัวอย่าง สามารถอธิบายได้ว่า ส่วนใหญ่มาจากบ้านช่องบอน จำนวน 53 คน คิดเป็นร้อยละ 14.28   
มีความเห็นว่าผู้ใหญ่บ้านมีอายุ 51 ปีขึ้นไป จำนวน 173 คน คิดเป็นร้อยละ 46.60 มีระดับการศึกษาสูงกว่าระดับมัธยมศึกษาตอนต้น จำนวน 356 คน คิดเป็นร้อยละ 96.00 และมีระยะเวลาดำรงตำแหน่ง 5-10 ปี จำนวน 243 คน คิดเป็นร้อยละ 65.50

**ตอนที่ 2** ผลการวิเคราะห์ระดับปัจจัยส่วนบุคคลของผู้ใหญ่บ้านต่อการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรทั้งโดยรวม และในรายปัจจัย โดยการใช้ค่าเฉลี่ย (Mean) และส่วนเบี่ยงเบนมาตรฐาน (Standard Deviation) สามารถสรุปได้ดังนี้

ระดับของปัจจัยส่วนบุคคลของผู้ใหญ่บ้านต่อการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวมอยู่ในระดับมาก โดยเมื่อพิจารณาในรายปัจจัยพบว่าอยู่ในระดับมากทั้ง 3 ปัจจัย โดยสามารถเรียงลำดับปัจจัยที่มีค่าเฉลี่ยมากไปหาน้อยได้ดังนี้ ปัจจัยความน่าเชื่อถือของผู้นำ ปัจจัยภาวะผู้นำ และปัจจัยสถานะทางเศรษฐกิจ

**ตอนที่ 3** ผลการวิเคราะห์ระดับการแก้ไขปัญหาความขัดแย้งของผู้ใหญ่บ้านในตำบลเขาทะลุ อำเภอสวี จังหวัดชุมพรทั้งโดยรวม และรายด้าน โดยการใช้ค่าเฉลี่ย (Mean) และส่วนเบี่ยงเบนมาตรฐาน (Standard Deviation) สามารถสรุปได้ดังนี้

ระดับของการแก้ไขปัญหาความขัดแย้งของผู้ใหญ่บ้านในตำบลเขาทะลุ อำเภอสวี จังหวัดชุมพรโดยรวม อยู่ในระดับมาก โดยเมื่อพิจารณาในรายด้าน พบว่าระดับของการแก้ไขปัญหาความขัดแย้งของผู้ใหญ่บ้านในตำบลเขาทะลุ อำเภอสวี จังหวัดชุมพรอยู่ในระดับมากจำนวน 4 ด้าน และอยู่ในระดับปานกลางจำนวน 1 ด้าน โดยสามารถเรียงลำดับรายด้านที่มีค่าเฉลี่ยมากไปหาน้อยได้ดังนี้ ด้านการปรองดอง ด้านความร่วมมือร่วมใจ และด้านการหลีกเลี่ยง

**ตอนที่ 4** ผลการวิเคราะห์ปัจจัยส่วนบุคคลของผู้ใหญ่บ้านต่อการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร โดยใช้การวิเคราะห์การถดถอยแบบพหุคูณเชิงเส้นตรง (Multiple Linear Regression Analysis; MLRA) แบบ Enter Method สามารถสรุปได้ดังนี้

4.1 ปัจจัยที่นำเข้ามาศึกษาทั้ง 6 ตัวแปรมีความสัมพันธ์พหุคูณกับการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวม เท่ากับ 0.79 (R = 0.79) ซึ่งอธิบายได้ว่าตัวแปรอิสระทั้ง 6 ตัวรวมกันมีความสัมพันธ์กับการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวม อย่างมีนัยสำคัญทางสถิติที่ระดับ 0.01 โดยมีค่าความสัมพันธ์ในระดับสูง คือ ร้อยละ 79.00

4.2 ปัจจัยที่นำเข้ามาศึกษาทั้ง 6 ตัวแปรมีผลต่อการเปลี่ยนแปลงหรือการผันแปรกับการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวม เท่ากับ 0.63   
(R2 = 0.63) ซึ่งสามารถอธิบายได้ว่า ตัวแปรอิสระทั้ง 6 ตัวรวมกันสามารถอธิบายการผันแปรหรือการเปลี่ยนแปลงของการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวม ได้ร้อยละ 63.00

4.3 ปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวม อย่างมีนัยสำคัญที่ระดับ 0.01 มีจำนวน 4 ปัจจัย สอดคล้องกับสมมติฐานของการวิจัยที่ตั้งไว้ โดยสามารถเรียงลำดับจากตัวแปรอิสระที่มีอิทธิพลต่อการผันแปรในตัวแปรตามในแบบคะแนนมาตรฐานมากที่สุดไปหาน้อย ได้ดังนี้ 1) ปัจจัยภาวะผู้นำ (X6, R = 0.97)  
2) ปัจจัยความน่าเชื่อถือของผู้นำ (X5, R = 0.30) 3) ปัจจัยระดับการศึกษา (X2, R = 0.12) 4) ปัจจัยสถานะ ทางเศรษฐกิจ (X4, R = 0.11)

โดยผลการวิจัยดังกล่าวสามารถอธิบายได้ว่า ปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวม มากที่สุด 3 ลำดับแรกได้แก่ ปัจจัยภาวะผู้นำ (X6 Beta = 0.97) ซึ่งสามารถอธิบายได้ว่า เมื่อปัจจัยภาวะผู้นำ มีการเปลี่ยนแปลงไป 1 หน่วยจะมีผลให้การแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวมเกิดการเปลี่ยนแปลงไปในทิศทางเดียวกัน 0.97 หน่วย รองลงมาได้แก่ ปัจจัยความน่าเชื่อถือของผู้นำ (X5 Beta = 0.30) โดยเมื่อปัจจัยความน่าเชื่อถือของผู้นำ มีการเปลี่ยนแปลงไป 1 หน่วยจะมีผลให้การแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวมเกิดการเปลี่ยนแปลงไปในทิศทางเดียวกัน 0.30 หน่วย และปัจจัยระดับการศึกษา (X2 Beta = 0.12) โดยเมื่อมีการเปลี่ยนแปลงไป 1 หน่วยจะมีผลให้การแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวมเกิดการเปลี่ยนแปลงไปในทิศทางเดียวกัน 0.12 หน่วย

ดังนั้นเมื่อทราบค่าคงที่ และค่าสัมประสิทธิ์การพยากรณ์ จะสามารถสร้างสมการถดถอยเชิงเส้นตรงในรูปคะแนนดิบ และคะแนนมาตรฐาน ได้ดังนี้

สมการถดถอยในรูปคะแนนดิบ (Unstandardized) มีดังนี้

**** = 0.11 (0.37X2) + (0.10X4) + (0.21X5) + (0.80X6)

เมื่อ **** = การแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวมในรูปคะแนนดิบ (Unstandardized)

สมการถดถอยในรูปคะแนนมาตรฐาน (Standardized) มีดังนี้

 = 0.12Z2 + 0.11Z4 + 0.30Z5 + 0.97Z6

เมื่อ  = การแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวมในรูปคะแนนมาตรฐาน (Standardized)

**5.2 อภิปรายผลการวิจัย**

จากการวิจัยเรื่อง ปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร มีประเด็นผลการวิจัยที่ผู้วิจัยนำมาสู่การอภิปรายผล ดังนี้

**5.2.1 ผลการวิจัยระดับการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร**

จากผลการวิจัยระดับการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรซึ่งพบว่า ระดับการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร โดยรวมอยู่ในระดับมาก โดยเมื่อพิจารณาในรายด้านพบว่า อยู่ในระดับอยู่ในระดับมากทั้ง 4 ด้าน และรายด้านการปรองดองเป็นรายด้านที่มีค่าเฉลี่ยสูงที่สุดทั้งนี้ เป็นผลมาจากการที่เมื่อเกิดปัญหาหรือความขัดแย้งในชุมชน ผู้ใหญ่บ้านในตำบลเขาทะลุ อำเภอสวี จังหวัดชุมพรจะไปพูดคุยกับคู่กรณีแต่ละฝ่ายที่บ้านเพื่อให้ลดความขัดแย้งก่อนจะมีการตกลงในข้อพิพาท หากคู่กรณีไม่ยอมรับข้อตกลงด้วยสันติวิธี โดยมีการชี้แจงให้คู่กรณีเข้าใจถึงผลกะทบและโทษที่จะได้รับตามกฎหมาย รวมถึงมีการจัดให้มีกิจกรรมร่วมกันระหว่างหมู่บ้านเพื่อให้ลูกบ้านมีความสามัคคีระหว่างกัน

โดยผลการวิจัยดังกล่าวสอดคล้องกับผลการวิจัยของ สุพรรณี เกสรินทร์ (2558, น.2-3) ที่ได้ศึกษาวิจัยเกี่ยวกับ บทบาทผู้ใหญ่บ้านในการแก้ไขปัญหาความขัดแย้งในชุมชน อำเภอทุ่งสง จังหวัดนครศรีธรรมราช โดยผลการวิจัยพบว่า โดยภาพรวมกำนันผู้ใหญ่บ้านมีบทบาทในการแก้ไขปัญหาความขัดแย้งในชุมชน อยู่ในระดับมาก และเมื่อพิจารณารายด้านพบว่า กำนันผู้ใหญ่บ้านใช้การปรองดองในการแก้ไขปัญหาความขัดแย้งมากที่สุด และสอดคล้องกับผลการวิจัยของทิวาภรณ์ ศรีเทียน (2555, น.3) ที่ได้ศึกษาวิจัยเกี่ยวกับ บทบาทของกำนัน ผู้ใหญ่บ้านในการแก้ไขปัญหาความขัดแย้งในชุมชน ในเขตอำเภอกันทรวิชัย จังหวัดมหาสารคาม โดยผลการวิจัยพบว่า บทบาทของกำนัน ผู้ใหญ่ป้านในการแก้ไขปัญหาความขัดแย้งในชุมชนในเขต อำเภอกันทรวิชัย จังหวัดมหาสารคามอยู่ในระดับมาก

**5.2.2 ผลการวิจัยปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร**

จากการผลการวิจัย ปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร ซึ่งพบว่า มีจำนวน 4 ตัวแปร ได้แก่ 1) ปัจจัยภาวะผู้นำ 2) ปัจจัยความน่าเชื่อถือของผู้นำ 3) ปัจจัยระดับการศึกษา และ 4) ปัจจัยสถานะทางเศรษฐกิจ   
โดยสามารถอภิปรายผลการวิจัยที่เกิดขึ้นได้ ดังนี้

5.2.2.1 ปัจจัยภาวะผู้นำ (X6) และปัจจัยความน่าเชื่อถือของผู้นำ (X5) ปัจจัยภาวะผู้นำ (X6)ปัจจัยความน่าเชื่อถือของผู้นำ (X5) เป็นปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร โดยรวมอย่างมีนัยสำคัญทางสถิติที่ระดับ 0.01โดยมีค่าสัมประสิทธิ์การพยากรณ์ในรูปคะแนนมาตรฐานเท่ากับ 0.97 (X6 Beta = 0.97) และ 0.30   
(X5 Beta = 0.30) ตามลำดับ ทั้งนี้เป็นเพราะปัจจัยภาวะผู้นำ และปัจจัยความน่าเชื่อถือของผู้นำ เป็นเกี่ยวกับปัจจัยจิตวิทยาทางสังคม ซึ่งเป็นกลุ่มปัจจัยสำคัญในการชี้วัดว่า การแก้ไขปัญหาความขัดแย้งที่เกิดขึ้นในองค์การหรือสังคมจะประสบความสำเร็จหรือไม่ โดยปัจจัยจิตวิทยาทางสังคมที่มีบทบาทสำคัญในการแก้ไขความขัดแย้งได้แก่ คุณลักษณะหรือบุคลิกภาพความเป็นผู้นำของบุคคลในองค์การหรือสังคม ซึ่งจะนำไปสู่การยอมรับของบุคคลอื่นๆ และทำให้การแก้ไขปัญหาความขัดแย้งในองค์การหรือสังคมมีโอกาสสำเร็จมากขึ้น

ทั้งนี้ผลการวิจัยดังกล่าว สอดคล้องกับผลการวิจัยของ กิตติศักดิ์ ปลาทอง และคณะ (2555, น.18) ที่ได้ศึกษาวิจัยเกี่ยวกับการจัดการความขัดแย้งของชุมชนตลาดพาหุรัด กรุงเทพมหานคร โดยผลการวิจัยพบว่า ปัจจัยภาวะผู้นำของชุมชน และปัจจัยความน่าเชื่อถือของผู้นำเป็นปัจจัยที่ส่งผลต่อความสำเร็จในการแก้ไขปัญหาและจัดการความขัดแย้งอย่างมีนัยสำคัญทางสถิติที่ระดับ 0.01 และสอดคล้องกับผลการวิจัยของ จริยา ชาตะสุวจันานนท์ (2555, น.42) ที่ได้ศึกษาวิจัยเกี่ยวกับความขัดแย้งในการบริหารจัดการทรัพยากรน้ำ ศึกษากรณีโครงการแก้ไขปัญหาการขาดแคลนน้ำอุปโภคบริโภค เทศบาลนครราชสีมา โดยผลการวิจัยพบว่า ปัจจัยที่มีอิทธิพลต่อความสำเร็จของการจัดการความขัดแย้งอย่างมีนัยสำคัญทางสถิติที่ระดับ 0.05 ประกอบด้วยปัจจัยส่วนบุคคล 2 ปัจจัยได้แก่ ปัจจัยภาวะผู้นำของชุมชน และปัจจัยการได้รับความเชื่อถือจากสมาชิกในชุมชน

5.2.2.2 ปัจจัยระดับการศึกษา (X2)ปัจจัยระดับการศึกษา (X2) เป็นปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร โดยรวมอย่างมีนัยสำคัญทางสถิติที่ระดับ 0.01 โดยมีค่าสัมประสิทธิ์การพยากรณ์ในรูปคะแนนมาตรฐานเท่ากับ 0.12 (X2 Beta = 0.12) ตามลำดับ ทั้งนี้เป็นเพราะ ปัจจัยระดับการศึกษา เป็นปัจจัยซึ่งส่งผลให้บุคคลมีกระบวนการคิด วุฒิภาวะในการแก้ไขปัญหาความขัดแย้งที่แตกต่างกัน ทั้งนี้ผลการวิจัยดังกล่าวสอดคล้องกับผลการวิจัยของ Revilla (1986, p.160) ที่ได้ศึกษารูปแบบการแก้ปัญหาความขัดแย้งของผู้บริหารชายและหญิงในสถานบันอุดมศึกษา โดยผลการวิจัยพบว่า ระดับการศึกษาเป็นปัจจัยซึ่งมีความสัมพันธ์กับรูปแบบการแก้ปัญหาความขัดแย้งอย่างมีนัยสำคัญทางสถิติที่ระดับ 0.01 นอกจากนี้ยังสอดคล้องกับผลการวิจัยของ สุพรรณี เกสรินทร์ (2558, น.2-3) ที่ได้ศึกษาวิจัยเกี่ยวกับ บทบาทกำนันผู้ใหญ่บ้านในการแก้ไขปัญหาความขัดแย้งในชุมชน อำเภอทุ่งสง จังหวัดนครศรีธรรมราช โดยผลการวิจัยพบว่า ระดับการศึกษาที่แตกต่างกันมีผลต่อการแก้ไขปัญหาความขัดแย้งแตกต่างกันอย่างมีนัยสำคัญทางสถิติที่ระดับ 0.05 นอกจากนี้ยังสอดคล้องกับแนวคิดของ Sakamoto (2000) ที่ได้อธิบายถึงคุณลักษณะทางด้านสังคมของบุคลากรที่ส่งผลต่อการจัดการความขัดแย้ง โดยได้อธิบายว่า บุคลากรที่มีระดับการศึกษาสูงจะมีความสามารถในการจัดการความขัดแย้งที่ดีกว่า กลุ่มซึ่งมีคุณลักษณะทางสังคมที่ตรงกันข้าม หรือบุคลากรที่มีระดับการศึกษาต่ำกว่า

5.2.2.3 ปัจจัยสถานะทางเศรษฐกิจ (X4) ปัจจัยสถานะทางเศรษฐกิจ (X4) เป็นปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพร โดยรวมอย่างมีนัยสำคัญทางสถิติที่ระดับ 0.05 โดยมีค่าสัมประสิทธิ์การพยากรณ์ในรูปคะแนนมาตรฐานเท่ากับ 0.11 (X4 Beta = 0.11) ทั้งนี้เป็นเพราะปัจจัยสถานะทางเศรษฐกิจ เป็นปัจจัยซึ่งส่งผลต่อความน่าเชื่อถือและสถานะทางสังคมของผู้ที่มีหน้าที่แก้ไขปัญหาความขัดแย้ง โดยผลการวิจัยดังกล่าวสอดคล้องกับแนวคิดของ Mario, D. & McAdam, D. (2003) ที่ได้กล่าวถึงปัจจัยคุณลักษณะทางสังคมซึ่งช่วยให้บุคคลมีความน่าเชื่อถือและได้รับการยอมรับจากสมาชิกในสังคม (Social Credit) ซึ่งประกอบด้วย ปัจจัยสำคัญประการหนึ่งได้แก่ การมีสถานะทางเศรษฐกิจที่ดี โดยการมีอาชีพซึ่งเป็นที่ยอมรับของสมาชิกในสังคม รวมถึงการมีรายได้และมีแหล่งที่มีของรายได้ที่ชัดเจน จะส่งผลให้บุคคลได้รับความเชื่อถือ (Social Credit) จากบุคคลอื่นในสังคม นอกจากนี้ยังสอดคล้องกับแนวคิดของ Hall and Wilson (2011) ได้อธิบายถึงการใช้คุณลักษณะทางสังคมของบุคคลในตำราการบริหารที่มีชื่อว่า The Use of Imagery Interventions โดยได้กล่าวถึงการใช้คุณลักษณะทางสังคมของบุคคลบางประการในการสร้างภาพลักษณ์ของความน่าเชื่อถือทางสังคมของบุคคลให้เป็นที่เชื่อถือและยอมรับโดยบุคคลอื่นในสังคม ซึ่งมีแนวทางในการใช้คุณลักษณะทางสังคมหลายประการ โดยสามารถสรุปได้ว่า คุณลักษณะทางสังคมของบุคคลเกี่ยวกับสถานะทางเศรษฐกิจเป็นองค์ประกอบหนึ่งที่สำคัญของการสร้างภาพลักษณ์ของความน่าเชื่อถือทางสังคม โดยบุคคลที่มีภาพลักษณ์ทางด้านฐานะทางการเงิน และอาชีพที่มั่นคง รวมถึงการมีจำนวนรายได้ที่แน่นอน จะเป็นบุคคลที่ได้รับความเกรงใจและความเชื่อถือระหว่างสมาชิกในสังคมมากกว่าบุคคลที่มีภาพลักษณ์ในลักษณะที่ตรงกันข้าม

**5.3 ข้อเสนอแนะ**

**5.3.1 ข้อเสนอแนะเพื่อนำผลการวิจัยไปใช้**

5.3.1.1 จากผลการวิจัยซึ่งพบว่า บทบาทของผู้ใหญ่บ้านในการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรอยู่ในระดับมากนั้น แสดงให้เห็นว่าผู้ใหญ่บ้านในตำบลเขาทะลุ อำเภอสวี จังหวัดชุมพรมีบทบาทในการแก้ไขปัญหาความขัดแย้งในตำบลค่อนข้างดี แต่ยังสามารถได้รับการพัฒนาให้ดียิ่งขึ้นโดยการพัฒนาภาวะผู้นำของผู้ใหญ่บ้านให้ดีขึ้น

5.3.1.2 จากผลการวิจัยซึ่งพบว่า ปัจจัยส่วนบุคคลของผู้ใหญ่บ้านที่มีผลการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรโดยรวมอย่างมีนัยสำคัญทางสถิติที่ระดับ 0.01 และ 0.05 มีจำนวน 4 ตัวแปร ได้แก่ 1) ปัจจัยภาวะผู้นำ 2) ปัจจัยความน่าเชื่อถือของผู้นำ 3) ปัจจัยระดับการศึกษา และ 4) ปัจจัยสถานะทางเศรษฐกิจ โดยปัจจัยภาวะผู้นำ เป็นปัจจัยซึ่งมีค่าน้ำหนักอิทธิพลในรูปคะแนนมาตรฐานสูงที่สุด ดังนั้น ในการพัฒนาคุณลักษณะของผู้ใหญ่บ้านเพื่อให้สามารถพัฒนาการแก้ไขปัญหาความขัดแย้งในตำบลเขาทะลุ อำเภอสวี จังหวัดชุมพรให้เกิดประสิทธิภาพ และตอบสนองต่อความสงบสุขของหมู่บ้านได้นั้น ควรให้ความสำคัญกับการสร้างภาวะผู้นำให้แก่ผู้ใหญ่บ้าน เพื่อนำไปสู่การการแก้ไขปัญหาความขัดแย้งในรูปแบบต่างๆอย่างมีประสิทธิภาพต่อไป

**5.3.2 ข้อเสนอแนะเพื่อทำการวิจัยครั้งต่อไป**

ควรมีการศึกษารูปแบบกิจกรรมในการพัฒนาภาวะผู้นำให้แก่ผู้ใหญ่บ้าน และการสร้างภาพลักษณ์ให้มีความน่าเชื่อถือของผู้ใหญ่บ้านในพื้นที่จังหวัดอื่นๆ เพื่อนำไปสู่การพัฒนาการแก้ไขปัญหาความขัดแย้งในพื้นที่ต่างๆต่อไป